b'\n_START_ARTICLE_\nSinton\n_START_PARAGRAPH_\nSinton je del molekule, ki sam po sebi v tak\xc5\xa1ni obliki ne obstaja, a ga lahko z mo\xc5\xbeno sintezno reakcijo uvedemo v strukturo. Prepoznavanje sintonov v molekuli je pomemben vidik na\xc4\x8drtovanja sinteze doti\xc4\x8dne molekule; v postopku tako imenovane retrogradne analize teoreti\xc4\x8dno preu\xc4\x8dimo molekule glede na gradnike - sintone, ki jih lahko s kemi\xc4\x8dnimi reakcijami\xc2\xa0\xc2\xbbvstavimo\xc2\xab\xc2\xa0v strukturo. Namen vsake sinteze je izbrati reakcije, ki omogo\xc4\x8dajo enostavno, cenovno ugodno in uspe\xc5\xa1no sintezo kon\xc4\x8dne molekule._NEWLINE_Izraz je skoval E.J. Corey.'